Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 908

a) Gyakorlati vizsga A jelöltnek önálló konzerválási feladatot kell elvégeznie az utolsó évfolyam utolsó félévének szorgalmi ideje alatt. A konzervált műtárgyat a szóbeli vizsga előtt 15 nappal kell benyújtani. A választható vizsgamunka feladatokat a vizsgát szervező intézmény határozza meg az alábbiak szerint. A jelölt által választott anyagú egy vagy több műtárgy konzerválása (tanári témavezetéssel) előzetes írásbeli javaslat, konzerválási munkaterv szerint. A feladatnak magába kell foglalnia a műtárgy alapvető anyagvizsgálatát, állapotmeghatározását és leírását, tisztítási/fertőtlenítési, konzerválási feladatokat, és amennyiben a műtárgy igényli, ragasztást, fizikai stabilitását biztosító kiegészítést. Elvárás a tárgy esztétikai szempontoknak megfelelő egységes megjelenése a konzerválás végén. A jelölt a tárgy konzerválásának folyamatáról szakmai dokumentációt készít, melyet a vizsgatárggyal együtt bead.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes